Diari Oficial de la Generalitat Valenciana


Sumari del DOGV 4469, del 28-03-2003 (2003/3230)

Informació pública de l'alternativa tècnica del programa d'actuació integrada per a la urbanització de la unitat d'execució delimitada pel pla de reforma interior del sector de sòl urbà situat entre els carrers d'Alcalà de Xivert i Senia Sevilla del sòl urbà del Pla General d'Ordenació Urbana de Benicàssim (Castelló).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4469

Data del DOGV
:   28-03-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/3230


Organisme emissor
:   Massimo Brunori Albergotti i Altres

Tipus de document
:   Anunci

Informació pública de l'alternativa tècnica del programa d'actuació integrada per a la urbanització de la unitat d'execució delimitada pel pla de reforma interior del sector de sòl urbà situat entre els carrers d'Alcalà de Xivert i Senia Sevilla del sòl urbà del Pla General d'Ordenació Urbana de Benicàssim (Castelló). [2003/F3230]
  
Massimo Brunori Albergotti, Berta Carmen Rapalo Badenes, María Rosa Rapalo Badenes, Feliciano Gimeno Monterde, José Tellols Tarazona i Amparo Rafels Isach han formulat l'alternativa tècnica de programa d'actuació integrada per a la urbanització de la unitat d'execució delimitada pel pla de reforma interior del sector de sòl urbà situat entre els carrers d'Alcalà de Xivert i Senia Sevilla del sòl urbà del Pla General d'Ordenació Urbana de Benicàssim, que conté memòria del programa, homologació parcial, pla de reforma interior amb les finalitats dels articles 72 i 118 del Reglament de Planejament de la Comunitat Valenciana i avantprojecte d'urbanització, a l'empara del que s'establix en els articles 45, 48, 52.1.A) i la disposició transitòria primera de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.394, de 24 de novembre de 1994).
  
En aplicació del que s'establix en l'article 48.1.C) i 52 de la referida llei, se sotmeten els referits documents a informació pública pel termini de 20 dies hàbils a partir del següent dia a la publicació d'este anunci en el Diari Oficial de la Generalitat Valenciana, durant el qual els interessats podran formular qualssevol al·legacions i/o alternatives tècniques que els convinguen segons dret i que seran presentades davant del Registre General de l'Ajuntament de Benicàssim. Així mateix, durant els 10 primers dies es podrà sol·licitar una pròrroga del termini en els termes i les condicions que s'assenyalen en l'article 46.4 de la llei esmentada.
  
En el mateix termini de 20 dies, qualsevol:
  
a) Podrà consultar els documents protocol·litzats a la notaria d'Esperança Quiles Pomares, situada al carrer de Sant Tomàs, 115, de Benicàssim.
  
b) Podrà comparéixer a la dita notaria per a obtindre còpia de l'acta de protocol·lització dels projectes o sol·licitar que se li exhibisca esta.
  
c) Podrà consultar la referida documentació, així com l'expedient administratiu, a l'Ajuntament de Benicàssim, els dies hàbils en horari d'atenció al públic.
  
Així mateix, mitjançant el present anunci, segons que es preceptua en el paràgraf segon de l'article 48, en relació amb l'article 46, paràgrafs quart i cinqué, de la Llei 6/1994, es posa en coneixement dels interessats que el termini de cinc dies hàbils per a presentar les proposicions juridicoeconòmiques comença el següent dia hàbil a la finalització del termini de 20 dies abans esmentat, tret de pròrroga, cas en què el termini comença el següent dia hàbil a la finalització del termini prorrogat. Les proposicions juridicoeconòmiques es presentaran també al Registre General de l'Ajuntament de Benicàssim.
  
La publicació del present anunci, de conformitat amb l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, val així mateix d'avís als titulars afectats per l'actuació i que, segons la relació cadastral expedida, resulten desconeguts, amb domicili ignorat o insuficient per a poder practicar l'avís.